Toshkentda chiqindilarni saralab yig‘ish maqsadida rangli paketlarni tarqatish boshlanadi

Toshkentda 16-iyundan boshlab chiqindilarni saralab yig‘ish uchun rangli paketlarni tarqatish boshlanadi. Maxsus yorliq yopishtirilgan mashinalar 2021-yil 1-iyuldan boshlab yangi jadval bo‘yicha ishlashni boshlaydi. Bu haqda poytaxt hokimligiga tayanib, “Podrobno” xabar berdi.

Loyihani 2021-yildan boshlab uch yil davomida joriy etish rejalashtirilmoqda.
Qattiq maishiy chiqindilarni saralab yig‘ish tizimi quyidagi tartibda bosqichma-bosqich amalga oshiriladi:
“Aholisi 2,3 million kishidan oshadigan Toshkent kabi shaharda chiqindilarni saralab yig‘ishni joriy etish ozon vazifa emas. Maishiy chiqindilarni ajratishga shaharning butun aholisini ham jalb etish kerak. Dasturning uzoq muddatli tashkiliy va moliyaviy barqarorligi shahar farovonligi uchun juda muhim. ‘Maxsustrans’ DUK barqaror dasturni ishga tushirishda aynan shu kabi vazifani o‘z oldiga maqsad qilib qo‘ygan”, — deyiladi hokimlik xabarida.
Eslatib o‘tamiz, 2019-yilda Toshkent shahridagi maishiy chiqindilar tashlanadigan Ohangaron tumanidagi poligon 98 foizga to‘lgani ma’lum qilingandi. Senator Bahodir To‘ychiyev O‘zbekistonda 2028-yilgacha chiqindilarni to‘plash va olib chiqib ketish xizmatini barcha hududlarda 100 foizga yetkazish rejalashtirilganini aytgandi.
 Toshkentda 2020-yilning o‘tgan davrida kanalizatsiyaga 292 tonna chiqindi tashlangani ma’lum bo‘ldi